এনটিভিতে আজ রাত ৯টায় প্রচার হবে একক নাটক ‘ঘুমঘর’। মাহমুদ দিদারের রচনা ও পরিচালনায় এই নাটকে অভিনয় করেছেন জয়া আহসান, শতাব্দী ওয়াদুদ, গাজী রাকায়েত, কাজরী জামান, বাবলু বোস প্রমূখ। ‘লাশ কাটা ঘর। ডোমের নাম কসুর। অপঘাতের মরা সামলানোই তার কাজ। একদিন কাজ করতে গিয়ে কসুর একটা নারীর শবদেহ দেখে থ’ হয়ে যায়। নারীটিকে জীবিত মনে হয় তার। কসুর পুলিশের চোখ ফাঁকি দিয়ে নারীটিকে নিয়ে সটকে পড়ে। তার সঙ্গী মর্গের বোবা গোলাপজল বিক্রেতা খনা। দীর্ঘ পরিভ্রমণ শেষে যখন কসুর ঘরে উপসি’ত হয় তখন চারপাশের লোকজন জানতে পারে, কসুর অজ্ঞাত পরিচয় এক নারীকে বউ করে নিয়ে এসেছে। কসুরের পার্শ্ববর্তিনী নরী সরবালা, যে কিনা কসুরের সাথে জীবন-যাপন করতে চায় তার অভিমান, গ্রামের বৈদ্য, মহাজনের ক্রমাগত অসহযোগ সর্বোপরী পুলিশের তাড়ার মুখে কসুর সিদ্ধানত্ম নেয় সুকুমারীকে (নারীটি) কোন এক সন্যাসীর আশ্রমে রেখে আসবে। সন্যাসীর আশ্রমে পৌছানোর আগ মুহূর্তে নারীটি অদৃশ্য হয়ে যায়। কসুর আর্তনাদ করে উঠে। কসুরের মনে পড়ে যায় নারীটি তারজন্য কিছু ভবিষ্যবাণী দিয়ে গেছে সামনের ফাল্গুনের বিবাহ, শুক্লপক্ষের চন্দ্রের কথা এবং মাঠে সবুজ ফসলের কথা। একটা যাদু বাসত্মব ঘেরাটোপে পড়ে কসুরের যে অনত্মর্গত রক্তক্ষরণ হয়, তা এ লোকালয়ের কোন জন মানুষ শোনেনা।’